
DR 31.10.2012 89 

 
Jadi apakah harga ini begitu tinggi sebenarnya dan rakyat hanya perlu menunggu 

untuk membeli belah ini di saat-saat perayaan kerana harga turun mendadak, 70 peratus 
offer. Harga yang kita tengok baju itu biasa RM60 tetapi dia turun sampai RM24 ke RM25. 
Apakah ini munasabah? Apakah langsung tidak ada pemantauan daripada kementerian? 
Apakah rakyat hanya boleh membeli belah hanya musim perayaan sahaja? 

Kemudian daripada sudut Kedai Rakyat 1Malaysia. Di kawasan saya ada Kedai 
Rakyat 1Malaysia yang dilancarkan oleh Perdana Menteri pada bulan lima tidak silap saya. 
Akan tetapi isunya, kita melihat ramai lagi peruncit-peruncit kampung yang juga turut 
mengeluh. Isunya, dia akan tutup kedai kampung ini, dia akan tutup peruncit-peruncit di 
pinggir kampung, di pinggir kawasan nelayan sebab adanya Kedai Rakyat 1Malaysia. Apa 
boleh atau tidak boleh kementerian kalau hendak sangat harga murah, pasarkan barang ini 
kepada peruncit-peruncit biasa. Biarlah semua orang boleh beli dengan harga murah, 
modal yang murah, jual yang murah dan dapat keuntungan, daripada menutup atau 
mematikan peruncit-peruncit kecil yang sedang berusaha untuk mencari nafkah ataupun 
pengganti alternatif kehidupan mereka kerana kita melihat harga barang makin hari makin 
meningkat.  

Susu F&amp;N contohnya, sekarang ini RM142.31 dengan satu tin RM3.40. Pada 
tahun 2011, RM130 boleh jual dengan RM2.80. Samalah tepung gandum, tepung juga naik. 
Kemudian mi, mi basah sahaja 55 sen pada tahun 2010, sekarang 85 sen. Jadi kenaikan 
agak tinggi. Sama juga dengan mihun cap Bintang, saya difahamkan RM1.90 pada tahun 
2010 dan tahun 2012 dah jadi RM2.60. Jadi ini semua adalah kenaikan-kenaikan harga 
barang yang tidak disedari dan berlaku kenaikan yang begitu mendadak.  

Disebabkan itulah hari ini kos kehidupan rakyat makin hari makin kecil, terpaksa 
berhadapan dengan kenaikan harga barang ini yang seolah-olah langsung tidak dipedulikan 
dan kementerian hanya bercakap soal harga gula, harga tepung, harga petrol, harga gas, 
minyak masak. Adapun di sekitar ke sampingan pakaian dan sebagainya itu menjadikan 
kos yang tinggi yang makin hari makin tinggi dalam kehidupan kita seharian.  

Jadi saya minta kementerian supaya tengok balik standard kepenggunaan ini 
supaya dapat diberi maklum balas yang jelas kepada pengguna supaya tidak bincang isu 
gula sahaja tetapi dalam masa yang sama kita berhadapan dengan kenaikan pelbagai 
harga sayur-sayuran yang cukup tinggi kalau kita makan. Hari ini kita melihat harga yang 
cukup tinggi dan tadi saya makan kepala ikan sahaja RM80 satu kepala ikan untuk empat 
orang makan. Bila kita tengok karinya harga tidak disebut, nasi pun tidak disebut berapa, 
cuma bila sudah dimasak lengkap jadi RM80. Jadi ini kenaikan harga barang yang bagi 
saya terlalu mahallah sedangkan pendapatan kita kecil dan berhadapan dengan pelbagai 
isu.  

Itu cara marhaenlah, makan cara orang susah tetapi bayangkanlah kalau kita tidak 
peduli kehidupan rakyat, kita tengok mi goreng sahaja, mi goreng sayur banyak mana 
sahaja. Menteri boleh turun pergi beli dekat Hulu Klang, minta mi goreng tengok berapa 
ekor udang, berapa potong sayur yang ada. Kita rasa sendiri bagaimana susahnya untuk 
kita menikmati juadah makanan yang sihat disebabkan kos harga barang yang cukup tinggi. 
Terima kasih Tuan Pengerusi.  

Tuan Pengerusi [Datuk Ronald Kiandee]: Ya, sila Yang Berhormat Menteri. 

■1930 

7.30 mlm. 

Menteri Perdagangan Dalam Negeri, Koperasi dan Kepenggunaan [Dato’ Sri 
Ismail Sabri bin Yaakob]: Terima kasih Tuan Pengerusi. Saya ingin mengucapkan 
setinggi-tinggi terima kasih kepada semua Ahli Yang Berhormat yang telah pun mengambil 
bahagian di dalam perbahasan di peringkat Jawatankuasa ini. 

Kepada Yang Berhormat Putatan yang membangkitkan mengenai Pelaksanaan 
Projek Komuniti Drumming yang dia ingin tahu apakah sebenarnya Projek Komuniti 
Drumming tersebut. Untuk makluman, Projek Komuniti Drumming adalah termasuk di dalam 
projek penyeragaman harga untuk produk petroleum iaitu diesel dan RON 95 ataupun 
petrol RON 95.  

 

 



Jadi apakah harga ini begitu tinggi sebenarnya dan rakyat hanya perlu menunggu. untuk membeli belah ini di saat-saat perayaan kerana harga turun mendadak, 70 peratus offer. Harga yang kita tengok baju itu biasa RM60 tetapi dia turun sampai RM24 ke RM25. Apakah ini munasabah? Apakah langsung tidak ada pemantauan daripada kementerian? Apakah rakyat hanya boleh membeli belah hanya musim perayaan sahaja?. Kemudian daripada sudut Kedai Rakyat 1Malaysia. Di kawasan saya ada Kedai Rakyat 1Malaysia yang dilancarkan oleh Perdana Menteri pada bulan lima tidak silap saya. Akan tetapi isunya, kita melihat ramai lagi peruncit-peruncit kampung yang juga turut mengeluh. Isunya, dia akan tutup kedai kampung ini, dia akan tutup peruncit-peruncit di pinggir kampung, di pinggir kawasan nelayan sebab adanya Kedai Rakyat 1Malaysia. Apa boleh atau tidak boleh kementerian kalau hendak sangat harga murah, pasarkan barang ini kepada peruncit-peruncit biasa. Biarlah semua orang boleh beli dengan harga murah, modal yang murah, jual yang murah dan dapat keuntungan, daripada menutup atau mematikan peruncit-peruncit kecil yang sedang berusaha untuk mencari nafkah ataupun pengganti alternatif kehidupan mereka kerana kita melihat harga barang makin hari makin meningkat. Susu F&N contohnya, sekarang ini RM142.31 dengan satu tin RM3.40. Pada tahun 2011, RM130 boleh jual dengan RM2.80. Samalah tepung gandum, tepung juga naik. Kemudian mi, mi basah sahaja 55 sen pada tahun 2010, sekarang 85 sen. Jadi kenaikan agak tinggi. Sama juga dengan mihun cap Bintang, saya difahamkan RM1.90 pada tahun 2010 dan tahun 2012 dah jadi RM2.60. Jadi ini semua adalah kenaikan-kenaikan harga barang yang tidak disedari dan berlaku kenaikan yang begitu mendadak. Disebabkan itulah hari ini kos kehidupan rakyat makin hari makin kecil, terpaksa berhadapan dengan kenaikan harga barang ini yang seolah-olah langsung tidak dipedulikan dan kementerian hanya bercakap soal harga gula, harga tepung, harga petrol, harga gas, minyak masak. Adapun di sekitar ke sampingan pakaian dan sebagainya itu menjadikan kos yang tinggi yang makin hari makin tinggi dalam kehidupan kita seharian. Jadi saya minta kementerian supaya tengok balik standard kepenggunaan ini supaya dapat diberi maklum balas yang jelas kepada pengguna supaya tidak bincang isu gula sahaja tetapi dalam masa yang sama kita berhadapan dengan kenaikan pelbagai harga sayur-sayuran yang cukup tinggi kalau kita makan. Hari ini kita melihat harga yang cukup tinggi dan tadi saya makan kepala ikan sahaja RM80 satu kepala ikan untuk empat orang makan. Bila kita tengok karinya harga tidak disebut, nasi pun tidak disebut berapa, cuma bila sudah dimasak lengkap jadi RM80. Jadi ini kenaikan harga barang yang bagi saya terlalu mahallah sedangkan pendapatan kita kecil dan berhadapan dengan pelbagai isu. Itu cara marhaenlah, makan cara orang susah tetapi bayangkanlah kalau kita tidak peduli kehidupan rakyat, kita tengok mi goreng sahaja, mi goreng sayur banyak mana sahaja. Menteri boleh turun pergi beli dekat Hulu Klang, minta mi goreng tengok berapa ekor udang, berapa potong sayur yang ada. Kita rasa sendiri bagaimana susahnya untuk kita menikmati juadah makanan yang sihat disebabkan kos harga barang yang cukup tinggi. Terima kasih Tuan Pengerusi. Tuan Pengerusi [Datuk Ronald Kiandee]: Ya, sila Yang Berhormat Menteri. #1930. 7.30 mlm. Menteri Perdagangan Dalam Negeri, Koperasi dan Kepenggunaan [Dato' Sri Ismail Sabri bin Yaakob]: Terima kasih Tuan Pengerusi. Saya ingin mengucapkan setinggi-tinggi terima kasih kepada semua Ahli Yang Berhormat yang telah pun mengambil bahagian di dalam perbahasan di peringkat Jawatankuasa ini. Kepada Yang Berhormat Putatan yang membangkitkan mengenai Pelaksanaan Projek Komuniti Drumming yang dia ingin tahu apakah sebenarnya Projek Komuniti Drumming tersebut. Untuk makluman, Projek Komuniti Drumming adalah termasuk di dalam projek penyeragaman harga untuk produk petroleum iaitu diesel dan RON 95 ataupun petrol RON 95.